Dzèmber
Dzèmber a l'é 'l mèis ëd l'ann ch'a fa dùdes, conforma al calendari gregorian, dunca a l'é l'ùltim mèis ëd l'ann. A conta 31 di.

A l'é ciamà parèj përché ant ël calendari roman dzèmber a l'era 'l décim mèis, sicome che ël prim mèis ëd l'ann a l'era mars.

L'8 dë dzèmber a l'é la festa dl'Imacolà Concession, ël 21 a l'é 'l solstissi d'invern, ch'a marca 'l prinsipi dl'invern, e 'l 25 dël mèis a l'é Natal.

Dzèmber ant ij proverbi 
 Dzèmber geilà a va nen dëspresià.
 Dzèmber tròp bel a marca pa 'n bon ann novel.

Mèis ëd l'ann